Flavell Te Ururoa: Te Kawerau ā Maki Claims Settlement Bill — In Committee Third ReadingText is incorporated into the Bound VolumeFlavell Te Ururoa: Te Kawerau ā Maki Claims Settlement Bill — In Committee Third Reading[Sitting date: 08 September 2015. Volume:708;Page:6386. Text is incorporated into the Bound Volume.]Hon TE URUROA FLAVELL (Minister for Māori Development):Tēnā koe e te Mana Kōrero o te Whare Pāremata i tēnei ata. Hei tīmatanga kōrero mō taku kōrero i tēnei ata me pēnei rawa te kōrero: “Kia whakarongo ake au ki te tangi mai o te manu nei a te mā tūī tūī tūī tuituiā. Tuia i runga tuia i raro tuia i waho tuia i roto tuia te here tangata ka rongo te pō ka rongo te ao tuia i te muka tangata i takea mai i Hawaiki nui i Hawaiki roa i Hawaiki pāmamao te hono i wairua ki te whai ao ki te ao mārama. Koia rā e Rongo ka whakairia ki runga tūturu ōwhiti whakamaua kia tina! Tina! Hui ē tāiki e!”Te Kawerau ā Maki kai ngā karanga rua tēnei te tū ake o Ngāti Te Ata te āhuatanga anō hoki ki Ngāpuhi Ngāti Raukawa otirā a Te Arawa e tū nei ki mua i a koutou i tēnei rā. Kua raruraru katoa a Te Ururoa i te mea i tēnei ata tonu nei e rua ngā tūpāpaku kei te wā kāinga. Ko te ngākau kei te wā kāinga ko te tinana kei Pōneke. Kua tae mai ki te whakanui i tā koutou rā kai aku rangatira! Wārena ko koe tērā te kanohi e mōhio nei au hara mai ki roto i te Whare Pāremata mō tā tātau kaupapa. Te wāhi ki a au he whaiwhai haere i a Peeni mema o Te Tai Tokerau o Tāmaki taihoa mō Te Tai Tokerau. Kai konei te mema o Te Tai Tokerau! Mō taku hē mō taku hē! Ēngari ko tāku ko te whakatau i a koutou he whaiwhai haere i wā rātau kōrero ki a koutou kua tae mai i tēnei ata haere mai haere mai haere mai!E kī ana te kōrero ko Te Kawerau ā Maki Te Waonui a Tiriwā mai i Te Korekore ki Ngā Tai-ā-Rakataura ko Rangihina ko Whangaparāoa ko Mahurangi. Nā Maki te mana me te rangatiratanga te wā i a ia. Kua takatakahia tērā mana ā kāti! Koinei te otinga mai! Nō reira hara mai koutou me ngā mate huhua kua pā ki a koutou. Tuituia ki ngā mate e kōrerohia ake nei kia taea ai e tātau te kī atu waiho rātau kia okioki anei koutou anei tātau i tēnei rā tēnā koutou tēnā koutou kia ora tātau.E hoa mā e āhua ōrite tā koutou take ki ērā o ngā iwi o te motu mō ngā mahi tūkino a te Kāwanatanga a ngā momo Kāwanatanga ki a Ngāi Māori i ngā tau kua hipa hāunga ngā kōrero o te mema o Tāmaki. Kai te mihi rā ki te Minita ko ia tērā e akiaki nei i ngā kerēme kia eke ki tēnei taumata. Ko au tēnei e noho nei ki tana taha ki te āki ki te tautoko ki te āwhina i te wā e tika ana kia taea ai koutou te heri i ngā take ki mua i te aroaro o te Whare Pāremata. Nō reira koinei te mihi ki a ia whakatakoto nei i tēnei pire ā kua eke ki tōna taumata ā taihoa ake nei ko tōna whakatinanatanga kei reira te mahi uaua te whakatinana i ngā kōrero ā kāti mā tātau katoa tērā e whakatutuki.Ki taku mōhio ko te tangata nei ehara i te tangata he toa! Ko Maki tōna īngoa ko tana hoa rangatira ko Rotu ā i tīmata mai ai i Kāwhia ā ka puta ka haere ki Tāmaki-makau-rau te wā i a ia. Ā nā wai nā wai ka puta a ia me tana rahi ki Kaipara ki Waitakere ki Whenuaroa ō Kahu Kahumatamomoe o Te Arawa tērā e kōrerohia ana ka mutu ki Mahurangi. Ā nā wai nā wai ko ngā tamariki ka puta ka haere ki Kaipara ki te Tonga ki Whenuaroa e kōrerohia ake nei ki Hikurangi ki Whangaparāoa ki Mahurangi ki Matakanakana ki Pākiri ki Aotea ā tae atu ki Te Hauturu-o-Toi. Nā runga i te haerenga atu te hokinga mai rānei o ngā tamariki me ngā iwi te kohikohinga ā Maki arā ka puta te kōrero Te Kawerau ā Maki.E ai ki taku mōhio ā he wā tōna ka tau atu a Maki rāua ko Rotu i Te Korotangi he pā tawhito tērā e tata atu nei ki te kōngutu awa o Waihī. Nā i te mea he toa tēnei tangata i a ia te mana motuhake nei te tino rangatiratanga e kōrerohia ake nei ki runga i tōna whenua. Nā wai nā wai nā wai ā ka tae mai te kiritea ka eke ki Aotearoa nei—he hiakai nōna ki te whenua. Ka heria mai ia i wāna māuiui ko te rewharewha ērā āhuatanga katoa i tau mai ki ngā iwi i Aotearoa nei e pērā anō hoki te āhuatanga arā ki te iwi e noho nei.Āe i tohe te kotahitanga Te Kawerau ā Maki ki ētahi i whakapiri atu ki ētahi ēngari ā i tōna mutunga ka hoki ki Waitakere ki te tonga o Kaipara i raro i te marumaru o Te Kīngi Māori i taua wā a Te Wherowhero. Koinā tētahi hononga ki Te Kīngi Te Kīngitanga arā tēnei o ngā tuahine e noho nei. Ahakoa te mahi a ēnei māuiui ka mutu te āhuatanga o te tohe o tētahi ki tētahi ko ngā pakanga tāku e kōrero nei ā ka iti haere te tokomaha o te iwi e kōrerohia ake nei ēngari kua noho māia nā runga i te āhuatanga o tēnei mea o te whakakotahitanga.E ai ki taku rongo ēhara i te mea i tino noho piri Te Kawerau ā Maki ki te Kāwanatanga ki te Karauna. Ēngari arā anō ngā mahi tūkino a te Tāwanatanga. Pēnei tāku e kī nei he hiakai nōna ki te whenua he aha ai? Hei tuku ki te hunga i haramai i tāwāhi kia eke mai ki Aotearoa nei. Ko te mate kē he tinihanga tāna mahi he rāwekeweke te mahi kia taea e te kāwanatanga e te Karauna te whiwhi i ngā whenua. Ka mutu he aha te otinga mai? He kore whenua nō Te Ao Māori! Anā anei te tauira anei te tauira ko Te Kawerau ā Maki kua rongo i tērā āhuatanga! Nō reira koinei te tangi ake! Ahakoa i a ia te mana kōrero o te whenua ā i takatakahia ērā āhuatanga e ngā Kāwanatanga! Kai roto i ngā hītori tērā āhuatanga kai roto i ngā hītori nō reira ka waiho ake ki reira e kore au e whakatōroa i ngā kōrero kia roa ēngari kai reira tonu ngā kōrero.Nō reira koinei te tū ake he paku kōrero nei ki te kī anei Te Pāti Māori e tautoko nei i tēnei o ngā pire e hoa mā. Mahia te mahi mahia te mahi! Nō ngā rā tata kua hipa ake i eke atu ki Taranaki ki raro i te maru o Te Maunga Tītōhea ki reira whakatau atu i te āhuatanga o te kerēme o Taranaki. I pērā anō te āhua ko te muru me te raupatu ko te kōhuru i te tangata ko te patu i te tangata ā ka mutu pai mai kino mai i noho nei rātau i raro i te korowai o te rangimārie arā ko ngā poropiti o Taranaki ko Te Whiti o Rongomai rāua ko Tohu Kākahi. Hoi anō pai mai kino mai ahakoa pēhea te āhuatanga o te kāwanatanga ki a rātau ko te rangimārie i whakatakoto ki mua i te aroaro o ngā hōia he tohe he whānako he tinihanga te whakamutunga mai. Nō reira ko te mea pai i tēnei wā kua oti i a koutou te whiriwhiri i ngā painga mō te iwi.Nō reira ko tāku ko te mihi atu ki a koe kai taku rangatira Te Wārena ko koe te tiamana ki taku mōhio arā anō a Hōri Taua a Miriama Tamariki a Hāmuera Taua ka mutu ko Mārama Walker ēhara i te mea kai te mōhio ki a koutou ēngari kai te mōhio tonu ki te taumahatanga o tēnei āhuatanga.Nō reira kāti ake! Kua tangi te pere me pērā i te kōrero me whakapoto te kōrero. Hara mai koutou ngā ringa raupā o te iwi kua tata tutuki ka pāhi te pire i tēnei rā. Taihoa ake nei ka rere ngā rawa ki a koutou! Ko te mahi nui ā ka tīmata hei taua rangi! He oranga ngākau kua tae mai koutou i tēnei rā. Haere mai haere mai! Tēnā koutou tēnā koutou kia ora tātau katoa e Te Whare kai raro![Greetings to you this morning Mr Deputy Speaker of Parliament House. To commence my address allow me to listen intently to this bird the tūī calling and saying: “Stitch stitch stitch it securely. Stitch together what is above and below on the outside and internally. Stitch that which binds mankind together and proclaim it so the void and the world can hear. Stitch it with the fibre of mankind that was borne here from the great long and distant Hawaiki and from the gathering place of the spirits to the world of enlightenment. And so it is done Rongo! Suspend it uppermost securely and firmly! Secure it! It is! Let us join and intertwine to secure it! And now it is done!”.Attention Kawerau ā Maki my other half I stand before you today to proclaim a connection to Ngāpuhi through Ngāti Te Ata to Ngāti Raukawa but at the same time to Te Arawa. Te Ururoa is in total disarray because at this very moment this morning there are two deaths back home. The heart is back there but physically I am here in Wellington. I have come to extoll you and your day my esteemed ones! Wārena you are the one I recognise inside Parliament House for our policy—welcome. My part is to follow up Peenithemember of Tāmaki Makaurau—excusemy slip of tongueand allow me to hold off on Te Tai Tokerau! The member for Te Tai Tokerau is here. I apologise for my error my memory lapse! My responsibility here is to welcome you and to follow up our contributions to you who have arrived here this morning so welcome come hither welcome!The saying goes that Te Kawerau ā Maki is the Great Forest of Tiriwā from the Nothingness to Ngā Tai ā Rakataura Rangihina Whangaparāoa and Mahurangi. In his time Maki held the power and authority. That authority was trampled upon. Enough said; this is the end of it. So welcome to you with the very many deaths that are uponyou. Stitch them to the deaths mentioned here so that we can say: allow them to rest. Here you are then with us today so greetings salutations and acknowledgments to you and to us collectively.Visitors your experiences reflect somewhat those of other tribes of the countryin regard to the Government ortheforms of Government acts of ill-treatment upon Māori at large in years past and yes as reiterated in the comments by the member for Tāmaki Makaurau. I commend the Ministeras he in particular is the one urging claims along to reach this stage of the settlement process. My part has been merely to sit alongside him and encourage support and give assistanceat a time that is appropriate and in a waythat will enable you to bring issues before the House of Parliament. Thus I make thisacknowledgment to him for presenting this bill that has made it to its pinnacle. Its implementation will occur in due time and that is where the difficult work is in terms of implementing what is inside it. Butenough we will all be involved in that part of the process.My understanding is that this person was not an ordinary man but a warrior. Maki was his name his wife was Rotu and Kāwhia was where they settled first. From there they migrated to Auckland and over a period of time he and his people moved around settling at places like Kaipara Waitakere Whenuaroa ō Kahu Kahumatamomoe of Te Arawa and finally Mahurangi. Eventuallywhen the children were born and grew up they moved to southern Kaiparato Whenuaroa which was referred to earlier onand toHikurangi Whangaparāoa Mahurangi Matakanakana Pakiri Aotea and eventually to Te Hautūru-o-Toi. Asa consequence of the journeying of the tribe or the returning of the children the saying “the collections of Maki”—that is Te Kawerau ā Maki—emerged.According to my information there was a time when Maki and Rotu ended up Te Korotangi. That was an ancient fortified settlement close to the mouth of the Waihi River. Now because this man was a warrior as mentioned previously he had sovereignty and autonomy over his land. Eventually and over a very long period of time the white man arrived here in New Zealand—he wanted the land. He brought his sickness with him. The influenza and all those kinds of ailments arrived here and were inflicted upon the tribes here in New Zealand; that is how the situation was in other words with the tribe assembled here now.Yes the collections Te Kawerau ā Maki some protested. They linked up with others but eventually went back to Waitakere to the south of Kaipara under the protection of the Māori Kingwho was Te Wherowhero at the time. That is one connection to the King and the King movement. Indeed there is another connectionthrough one of the sister parliamentarians sitting over there. Despite the impact of illnesses like these and the circumstances that led to where a tribe persisted against another—I am alluding to the land wars here when numbers in this tribe alluded to were severely reduced. But they remained resilient because of the nature of this collective thing.According to what I have heard the relationship that Te Kawerau ā Maki had with the Government and the Crown was not very close. But there were other acts of Government ill-treatment as well. As I have been alluding to it wanted the land and why? So that it could relinquish it to those coming here to live in New Zealand. The problem really was it acted in a deceptive and a manipulative manner to enable the Government and the Crown to acquire lands. So what eventually was the consequence? Māoridom became landless. And Te Kawerau ā Maki here is the classic example of that! It impacted on them. And this therefore is why the process has been so tearful. Even though Maki held mandate over the land Governments walked all over that mandate. That circumstance is historical but I leave it there; I will not prolong my sentiments and drag it out.And so I stand here with a simple message that the Māori Party endorses this bill colleagues. Do what has to be done! In days just past I was present in Taranaki under the shadow of that barren mountain as part of a settlement process there. The situation was the same there: plundering confiscation murder and violation of people. Regardless of the circumstances the good and the bad they lived beneath a cloak of peacefulness under the leadership of the Taranaki prophets Te Whiti of Rongomai and Tohu Kākahi. And so regardless of how the Government treated them whether it was good or bad they remained passive to acts of persistence robbery and deception by the militia.So the positive thing at this point is that you have negotiated benefits for the tribe. I commend you my leader Wārena as you are the chairman. I understand there are others as well who should be recognised: Hōri Taua Miriama Tamariki Hāmuera Tauaand Mārama Walker. It is not that I do not know you but I am aware just how difficult this situation is that you work in.So enough! The bell has rung and one should take the hint and end the contribution here. Welcome to you the workers of the tribe! It is almost done the bill will pass today. The resources will fly to you collectively soon enough. The important work will commence on that day. How heartening it is that you have arrived here today; welcome welcome. Congratulations well done to you collectively and thank you to us all in the House. I resume my seat.]